

**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA PODRAVSKA MOSLAVINA**

**JEDINSTVENI UPRAVNI ODJEL**

KLASA: 132-01/18-01/1

URBROJ: 2115/03-02-18-1

Podravska Moslavina, 16. studenog 2018.g.

Na temelju članka 93. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11), članka 6. stavka 1. Zakona o poticanju zapošljavanja (Narodne novine, broj 57/12 ,120/12 i 16/17) i Plana prijema na stručno osposobljavanje bez zasnivanja radnog odnosa u Općini Podravska Moslavina za 2018. godinu pročelnica Jedinstvenog upravnog odjela Općine Podravska Moslavina objavljuje

**JAVNI POZIV**

**za prijam polaznika/ca na stručno osposobljavanje bez zasnivanja radnog odnosa**

**u Općini Podravska Moslavina**

**I.**

**Prima se 1 polaznika/ca (m/ž), na razdoblje od 12 mjeseci u punome radnom vremenu (osam sati dnevno) koja/i ispunjava slijedeće uvjete:**

1. Administrativni referent: obrazovanje: SSS ekonomist, komercijalist– 1 osobe (m/ž),

**II.**

Osobe koje se mogu prijaviti na ovaj poziv i dostaviti svoju prijavu, na dan objave ovog javnog poziva trebaju ispunjavati slijedeće uvjete:

–da su osobe prijavljene u evidenciji nezaposlenih u Hrvatskom zavodu za zapošljavanje najmanje 30 dana;

-do godine dana evidentiranog radnog staža u zvanju za kojeg se osoba obrazovala, bez obzira na ukupno evidentiran staž u mirovinskom osiguranju

- da ispunjavaju uvjet tražene struke i razine obrazovanja

Na javni poziv se mogu ravnopravno javiti osobe oba spola.

**III.**

Cilj raspisivanja javnog poziva za prijem osoba na stručno osposobljavanje bez zasnivanja radnog odnosa u Jedinstveni upravni odjel Općine Podravska Moslavina je stjecanje radnog iskustva potrebnog za polaganje državnog stručnog ispita, u skladu sa člankom 93. Zakona o službenicima i namještenicima u lokalnoj i područnoj (regionalnoj) samoupravi (NN 86/08, 61/11 i 04/18 – u nastavku teksta: ZSLP(R)S).

Osobe na stručnom osposobljavanju bez zasnivanja radnog odnosa nemaju status službenika, nisu u radnom odnosu i ne primaju naknadu za rad, osim naknade koju osigurava Hrvatski zavod za zapošljavanje.

Na ovaj poziv mogu se javiti osobe prethodno navedenog stupnja obrazovanja i struke, koje do sada nisu bile obuhvaćene u stručno osposobljavanje bez zasnivanja radnog odnosa u smislu članka 93. ZSNLP(R)S-A, odnosno članka 59. Zakona o radu (NN 93/14 i 127/17).

Na stručno osposobljavanje bez zasnivanja radnog odnosa ne može biti primljena osoba koja ima radnog iskustva suprotno točki II. ovog Javnog poziva. Na stručno osposobljavanje bez zasnivanja radnog odnosa ne može biti primljena ni osoba kod koje postoje zapreke za prijem u službu, propisane u člancima 15. i 16. ZSNLP(R)S-a.

**IV.**

U prijavi na poziv osobe trebaju navesti osobne podatke (ime i prezime, e-mail datum i mjesto rođenja, adresa stanovanja, broj telefona, potpis), naziv radnog mjesta na koje se prijavljuju te sve tražene priloge.  
Uz prijavu kandidati i kandidatkinje dužni su priložiti:

* **životopis**
* **privola ispitanika** (na stranicama Općine postoji obrazac privole ispitanika koji je potrebno ispuniti)
* **dokaz o hrvatskom državljanstvu** (preslika domovnice ili osobne iskaznice ili putovnice)
* **dokaz o odgovarajućem stupnju obrazovanja** (preslika svjedodžbe o stečenoj stručnoj spremi)
* **dokaz o radnom stažu** (potvrdu o podacima evidentiranim u matičnoj evidenciji Hrvatskog zavoda za mirovinsko osiguranje, može i elektronička potvrda)
* **dokaz od Hrvatskog zavoda za zapošljavanje da se kandidat vodi u evidenciji nezaposlenih duže od mjesec dana** (ne starija od mjesec dana)
* **uvjerenje da se protiv kandidata/kinje ne vodi kazneni postupak odnosno da nije pravomoćno osuđen/osuđena za kaznena dijela iz članka 15. Zakona o službenicima i namještenicima u lokalnoj i područnoj (regionalnoj) samoupravi – ne starije od 6 mjeseci** ( može i elektroničko uvjerenje)
* **vlastoručno potpisanu Izjavu o nepostojanju zapreke za prijem u službu, propisane u člancima 15. i 16. ZSNLP(R)S-**a (potpis na izjavi nije potrebno ovjeriti).

Preslike traženih priloga ne moraju biti ovjerene, a osobe su prije sklapanja pisanog ugovora dužne dostaviti na uvid originalne dokumente.

Kandidati/kandidatkinje koji ostvare pravo prednosti kod prijema na stručno osposobljavanje dužan/a je pozvati se na to pravo u prijavi i ima prednost pod jednakim uvjetima. Uz prijavu dužan je priložiti dokaz iz kojeg je vidljivo spomenuto pravo.

**V.**

S kandidatima/kandidatkinjama koji se prijave na javni poziv i koji udovoljavaju navedenim uvjetima provest će se testiranje.

Lista kandidata/kandidatkinja koji ispunjavaju uvjete iz javnog poziva te mjesto i vrijeme testiranja objaviti će se na web stranici www.podravskamoslavina.hr i na oglasnoj ploči Općine Podravska Moslavina najmanje 5 dana prije održavanja intervjua.

Testiranje se sastoji od pisane i usmene (intervju) provjere znanja, sposobnosti i vještina bitnih za obavljanje poslova navedenog radnog mjesta.

Stručno osposobljavanje za rad obavlja se na temelju sklopljenog ugovora o međusobnim pravima i obvezama između odabranih kandidata i Općine Podravska Moslavina ali tek nakon dobivenog pozitivnog odobrenja za stručno osposobljavanje od strane Hrvatskog zavoda za zapošljavanje.

Nakon obavljenog stručnog osposobljavanja, osobe imaju pravo polaganja državnog stručnog ispita.

Prijave s prilozima podnose se preporučeno putem pošte ili osobno na adresu:

**OPĆINA PODRAVSKA MOSLAVINA**

**J.J. STROSSMAYERA 150**

**31 530 PODRAVSKA MOSLAVINA**

s naznakom

**„Stručno osposobljavanje za rad bez zasnivanja radnog odnosa- administrativni referent“.**

Rok za podnošenje prijava je 8 dana od dana objave Ovog Javnog poziva na Hrvatskom zavodu za zapošljavanje, web stranici općine Podravska Moslavina i oglasnoj ploči Općine Podravska Moslavina

Nepravodobne i nepotpune prijave neće biti razmatrane.

Za kandidate koji se ne odazovu pozivu na testiranje i intervju smatrat će se da su odustali od prijave.

Eventualne potrebne dodatne obavijesti vezane uz ovaj poziv mogu se dobiti elektroničkom poštom, na adresi: opcina.podravskamoslavina@os.t-com.hr i na telefon 031 641 212.

Javni poziv objaviti će se na oglasnoj ploči Općine Podravska Moslavina web stranici Općine Podravska Moslavina – www.podravskamoslavina.hr i na Hrvatskom zavodu za zapošljavanje.

PROČELNICA

Marina Cigrovski, mag.iur.